1. **Koje objekte uključuju barovi?** - barovi uključuju objekte koji pružaju **usluge pića, napitaka** i **zabave**
2. **Koji ugostiteljski objekti sačinjavaju barove?** - noćni barovi, noćni klubovi, disco-barovi, caffe-barovi, cyber-caffe i kavane
3. **Koja je razlika između bara i kluba?**
   * **bar** – vrsta ug. objekta u koji je dobrodošao svatko i dostupan je svakome
   * **klub** – vrsta ug. objekta koji pruža usluge samo članovima tog kluba koji plaćaju godišnju članarinu i imaju određene privilegije
4. **Na koje dvije osnovne skupine smo podijelili barove?** - s obzirom na **asortiman usluga** koji nude *(aperitiv-bar, mliječni bar, caffe-bar, restaurant-bar, američki bar i dr.) i* s obzirom na **vrijeme poslovanja** (dnevni i noćni barovi)
5. **Kako smo podijelili barove s obzirom na vrijeme poslovanja?** - **dnevni** (6 – 22 sata) i **noćni** bar (21 – 4 sata)
6. **Kakve usluge pružaju dnevni barovi?** - pretežno pružaju usluge osvježenja – pića, napitci i manji broj alkoholnih pića
7. **Kakve usluge pružaju noćni barovi?** - pružaju usluge osvježenja uz usluge plesa, zabave i razonode, humora…
8. **Što je noćni bar?** - ug. objekt namijenjen zabavi i razonodi, većim dijelom **gostima** **srednje životne dobi**, u luksuznom ambijentu *(ples, živa glazba, pjesma, zabavni program…)*
9. **Što je disco bar?** - ug. objekt koji pruža usluge zabave i razonode gostima koji su najvećim dijelom **mlađe osobe** *(slušanje glazbe, ples, alkoholna i bezalkoholna pića)*
10. **Što je caffe-bar**? - ug. objekt u kojem se poslužuju kava i razni pripravci od kave, razni napitci, alkoholna i bezalkoholna pića, topli i hladni sendviči, voće, slastice
11. **Što je aperitiv bar?** - vrsta bara u kojem se nude uglavnom alkoholna i bezalkoholna aperitivna i dižestivna pića koja se piju prije ili nakon ručka i večere
12. **Što je američki bar?** - vrsta bara koji nudi usluge najkvalitetnijih pića i cigara; najčešće se sjeda za barski točionik (šank)
13. **Gdje je smješten restauracija bar?** - u dijelu blagovaonice ili na putu između kuhinje i blagovaonice
14. **Nabroj ostale objekte iz kategorije barovi.** - buffet, pivnica, konoba, krčma i klijet
15. **Što je buffet?** - ug. objekt u kojem se tijekom cijelog radnog vremena trebaju posluživati hladna i jednostavna topla jela, alkoholna i bezalkoholna pića te raznovrsni napitci
16. **Što je pivnica?** - ug. objekt u kojem se poslužuje više vrsta piva koje se rastače na čaše i vrčeve uz koje se poslužuje poseban izbor toplih i hladnih jela specifičnih za pivnicu *(pečena i kuhana mesna jela, kobasice, sendviči, jela od suhog mesa…)*
17. **Što je konoba?** - ug. objekt koji nudi jela karakteristična za kraj u kojem se nalazi te vino i rakija iz tog podneblja
18. **Što je krčma?** - stara vrsta ug. objekta koja nudi usluge pića, napitaka i hladnih jela karakterističnih za taj kraj (najčešće rinfuzna pića – rakija, vino, bezalkoholna pića i napitci)
19. **Kakav ambijent treba biti u konobi i krčmi?** - ambijent u konobi, krčmi i klijeti treba odisati lokalnim običajima
20. **Što su kavane? -** ug. objekt u kojem se poslužuju kava i razni pripravci od kave, razni napitci, alkoholna i bezalkoholna pića, topli i hladni sendviči, voće, slastice
    * u noćnim satima se može organizira ples ili svečani bal
21. **Koje su vrste kavana? (5)** - kavana **bečkog** tipa, kavana **domaćeg** tipa, **francuskog** tipa, **talijanskog** tipa i **cyber-cafe**
22. **Kada i gdje se javljaju prve kavane?** – Beč, 17. st
23. **Koji su osnovni tipovi kavana s dodatnom ponudom?** - cafe-konditorei, cafe-restaurant, konzertkaffe i tanzkaffe
24. **Što nudi cafe-konditorei?** - kombinacija kavane i slastičarnice
25. **Što nudi cafe-restaurant?** - kombinacija kavane i restauracije (često u sastavi hotela)
26. **Što nudi konzertkaffe?** - kavane u kojima se održavaju koncerti klasične glazbe u trajanju od 1 sat
27. **Što nudi tanzkaffe?** - svake večeri se održava ples (tad cijene usluga rastu)
28. Što je **animacija**? - organiziranje raznih kulturnih, zabavnih, sportskih i drugih aktivnosti u kojima gosti **aktivno sudjeluju** po svojoj želji; animacija je briga o gostima, njihovim **željama** i **potrebama** za **aktivnim** ili **pasivnim** **oblicima** **razonode;** animacija je **dopunska djelatnost** suvremenog hotelijerstva
29. Koje su **vrste animacije**? – kulturne aktivnosti, zabavne aktivnosti, sportske aktivnosti i izleti
30. Što je **dokoličarsko obrazovanje**? Navedi **primjer** koji smo spominjali na nastavi.
    * posebna vrsta animacije prilikom koje gosti nauče nešto novo
    * *npr. učenje kuhanja domaće kuhinje (nacionalnih jela), radionica paške čipke, tečaj ronjenja, branje maslina i izrada maslinova ulja…*