Osnove turizma - *Oblici i vrste turizma*

**TURISTIČKI MOTIVI**

* **turistički motivi** – motivi koji potiču ljude na **odlazak na turističko putovanje**
* **OBILJEŽJA TURISTIČKIH MOTIVA**:
* **brojnost** i **različitost –** na svakog turista djeluje više različitih motiva
* **međuovisnost** i **stupnjevitost** – glavni i sporedni motivi
  + **manje važni motivi** ne pokreću turiste na putovanje, ali su bitni u odabiru destinacije
  + *npr. želja za odmorom (glavni motiv), a kulturne znamenitosti (sporedni motiv) koji utječe na odabir destinacije (Rim)*
* **različita razina usmjerenosti – općenita i specifična razina motiva**
  + pri odabiru destinacije, prednost se pruža onoj destinaciji koja zadovoljava **specifične motive**
  + *npr. promjena okoline je općenita razina, a bavljenje konkretnom aktivnošću (npr. ornitologija) je specifična razina motiva*

**OBLICI TURIZMA**

* **ODMORIŠNI TURIZAM** – osnovni oblik turizma jer uključuje najvažniji motiv - odmor
* **POSEBNI OBLICI TURIZMA** (zasnovani na specifičnim motivima):
* zdravstveni
* kulturni
* lovni i ribolovni
* naturizam
* nautički
* kongresni
* vjerski
* ekoturizam
* poticajni
* sportsko-rekreacijski
* **ZDRAVSTVENI TURIZAM** – glavni motiv (ali ne i jedini) je očuvanje zdravlja
  + **WELLNESS TURIZAM** – turizam **radi očuvanja i poboljšanja zdravlja** (ne samo radi ozdravljenja)
* **KULTURNI TURIZAM** – glavni motiv je upoznavanje novih kulturnih znamenitosti i sadržaja
  + posebno razvijen u metropolama (Rim, Beč, Prag, New York…)
  + **KREATIVNI TURIZAM** – upoznavanje baštine preko tečajeva, radionica, istraživačkih i sličnih aktivnosti
* **KONGRESNI TURIZAM** - sudjelovanje na stručnim , znanstvenim, političkim, poslovnim i dr. skupovima kao glavni motiv (posebno razvijen u **Dubrovniku** i **Opatiji**)
* **POTICAJNI TURIZAM** - putovanje kao nagrada ili poticaj za još uspješniji rad
  + potrošnja iznadprosječna jer turisti ne plaćaju put (pa im ostane više novca za trošiti)
* **VJERSKI TURIZAM** – motivi putovanja su vjerski, kulturni i društveni
  + posjet svetištima (hodočašća)
* **NATURIZAM** - obilježava ga čovjekova želja za slobodnim odnosom s prirodom
  + boravak u prirodi u skladu s prirodom (bez odjeće)
* **NAUTIČKI** **TURIZAM** – boravak u plovilu, plovidba i aktivnosti vezane uz plovidbu su glavni motivi
* **EKOTURIZAM** – provođenje odmora u očuvanoj prirodi i promicanje zaštite okoliša
* **LOVNI I RIBOLOVNI TURIZAM** – glavni motivi su sportski lov i ribolov
* **SPORTSKO-REKREACIJSKI TURIZAM** – prevladavaju sportski motivi (putovanje na sportski događaj, sudjelovanje na natjecanju ili bavljenje nekom sportskom aktivnošću)
  + **podvrste**: cikloturizam, ronilački turizam, golf-turizam, pustolovni…

**KRITERIJI PODJELE TURIZMA**

* **DULJINA BORAVKA:** 
  + **boravišni** turizam – turisti ostvaruju u nekoj destinaciji više uzastopnih noćenja (3+)
  + **turizam kraćih boravaka** – prisutan tijekom cijele godine a najviše vikendom (izletnici)
* **ZEMLJA STALNOG BORAVKA:**
  + **strani** turizam – turisti iz inozemstva u nekoj zemlji *(receptivni ili ulazni turizam)*
  + **domaći** turizam – uključuje boravak domaćih gostiju
* **NAČIN ORGANIZIRANJA PUTOVANJA:**
  + **individualni** turizam – turisti sami organiziraju putovanje
  + **organizirani** – turisti koju putuju u organizaciji turističke agencije (paket aranžman)
* **STUPANJ MOBILNOSTI TURISTA:**
  + **stacionarni** turizam – turisti koji tijekom boravka u destinaciji ne ovise o nekom prijevoznom sredstvu
  + **mobilni** – turizam vezan uz neko prijevozno sredstvo *(npr. kružna putovanja brodom)*
* **DOB I OBITELJSKI STATUS TURISTA:**
  + **dječji** turizam – uključuje primjerene aktivnosti i stručni nadzor za djecu
  + **omladinski** – namijenjen mladima – izbor raznih aktivnosti (zabavne, sportske, edukativne…)
  + **obiteljski** – obuhvaća turiste koji putuju s obitelji *(najzahtjevniji)*
  + **umirovljenički** – turizam prilagođen dobi, životnim navikama i životnom ritmu starijih ljudi
* **OBILJEŽJA TURISTIČKOG PROSTORA:**
  + **primorski** turizam
  + **jezerski**
  + **termalno-kupališni**
  + **planinski**
  + **gradski**
  + **seoski**